
Зэхуэарэзыуэ зэдолажьэ
Къэрэшей-Шэрджэс. Республикэм и Iэтащхьэ Темрезов Рашид яхуэзащ «Газпром межрегионгаз» ООО-м и уна-фэщIым и къуэдзэхэу Исаков Николайрэ Седов Романрэ.
Темрезов Рашид жиIащ «Газпром межрегионгаз» ООО-р Къэрэшей-Шэрджэсым тэмэму къызэрыдэлажьэр. Мы зэманым щIыналъэм и унафэщIхэм къапэщыт къалэн нэхъыщхьэхэм ящыщщ республикэм и жылагъуэ псори газкIэ къызэгъэпэщыныр. Гулъытэ хэха хуащIу тепсэлъыхьащ КъШР-м дежкIэ мыхьэнэшхуэ зиIэ «Карачаевск — Учкулан», «Преградная — Курджиново» газ кIуапIэхэр ухуэным.
ЗэIущIэм хэтахэм къыхагъэщащ КИФЩI-м и щIыналъэхэм ящыщу Къэрэшей-Шэрджэсым и Iуэхухэр зэрынэхъыфIыр газымкIэ щIыхуэ зэтрамыгъэхьэным теухуауэ.
Унагъуэшхуэхэм щIы ират
Адыгей.Республикэм сабиищ, нэхъыбэ зиIэхэм лъапсэ щаухуэну иратыну ягъэбелджылащ щIы кIапэ мини 2-рэ 373-рэ.
ИджыкIэ унагъуэшхуэ 5407-м ящыщу щIыр къагъэсэбэпыну гупыж ящIащ 3854-м. Унагъуэ 1457-м хуагуэшащ гектари 160,2-рэ.
Абы и лъэныкъуэкIэ Iуэхур нэхъ щыгугъущ унэ хуейм я бжыгъэр щыкуэд Мейкъуапэ- рэ щIыр щымащIэ Адыгейскрэ. Ар къилъытэри, Адыгейм и Iэтащхьэм и къалэн-хэр пIалъэкIэ зыгъэзащIэ КъумпIыл Мурат я яужь ихьащ федеральнэ щIым щыщу республикэм гектар 75-рэ кърыригъэтыну.
УЭРДОКЪУЭ Женя.
